OpenLLM-France/wikimedia huggingface dataset:
# Dmitri Volkov (boleibol jokalaria)

Dmitri Aleksandrovitx Volkov, errusieraz Дмитрий Александрович Волков, (Novokuybyshesvk, Samara, Errusia, 1995eko maiatzaren 25a), boleibolean lehiatzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen boleibolean , ROC taldearekin Frantziaren atzetik eta Argentinaren aurretik. Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.
Tokion, honako hauek osatzen zuten taldea: Denis Bogdan, Valentin Golubev, Ivan Jakovlev, Jegor Kliuka, Igor Kobzar, Ilias Kurkaiev, Maksim Mikhailov, Pavel Pankov, Viktor Poletaiev, Jaroslav Podlesnykh, Dmitri Volkov eta Artiom Volvitx-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoak, estalia |

## Erreferentziak

* ↑ «Dmitri Volkov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ Dmitri Volkov WorldofVolley-en (Ingelesez)

## Kanpo estekak

* Datuak: Q24005193
* Multimedia: Dmitry Volkov / Q24005193
# Egunkari-saltzailearen ebazkizuna

Izakinen kudeaketan, egunkari-saltzailearen ebazkizuna zorizko eskaria duen ondasun baten eskaera-tamaina hobezina ezartzen duen eredu matematiko bat da. Ondasunaren salmenta-prezioa eta eskuratze-kostua kontuan hartuz, saltzaileak erosi beharreko ondasunaren unitate-kopuru hobezina zehazten du. Izan ere, ebazkizunari izena emanten dion egunkariaren adibidea hartuz, kopuru txikiegia bada, irabazi gehigarriak eskuratzeko aukera galtzen du eta aukera-kostu bat sortzen da; kopuru handiegia bada, berriz, egunkari ale batzuk saldu gabe geratu, bota eta horien eskuratze-kostua galduko du. Ebazkizuna Francis Ysidro Edgeworth ekonomialariak planteatu zuen 1888ko The mathematical theory of banking artikuluan baina bereziki 1950eko hamarkadatik aztertu da sakon, problemaren hainbat aldaera garatzearekin batera.

## Planteamendua eta ebazpena
### Eskari diskretua

Mozkinak sarrerak ken kostuak izanik, q maila baterako, mozkinak maximoak diren puntuan, unitate bat gehiago erosteak dakarren mozkina unitate horrek dakarren kostuaren berdina izango da. Hau da, mozkinak maximotzen dira sarrera marjinala eta kostu marjinala berdinak direnean.
Sarrera marjinala, hau da, egunkari-saltzaileak erositako q ale-kopurutik abiaturik unitate bat gehiago erosteagatik eskuratzen den etekin gehigarria, honela kalkulatzen da, p egunkariaren salmenta-prezioa izanik:
       $SM={\begin{cases}p&{\mbox{baldin }}D>q\\0&{\mbox{baldin }}D\leq q\\\end{cases}}$
Beraz, sarrera marjinalaren itxaropen matematikoa edo batezbestekoa (BSM) hau da:
       $BSM=p\times prob(D>q)+0\times prob(D\leq q)=p\times prob(D<q)$
Egunkari-ale bat gehiago erosteak dakarren kostu marjinala honela kalkulatzen da:
       $KM={\begin{cases}c&{\mbox{baldin }}D\leq q\\0&{\mbox{baldin }}D>q\\\end{cases}}$
Batezbesteko kostu marjinala (BKM) hau izango da, orduan:
       $BSM=c\times prob(D\leq q)+0\times prob(D>q)=c\times prob(D\leq q)$
Biak berdinduz:
       $c\times prob(D\leq q)=p\times prob(D>q)$
       $c\times prob(D\leq q)=p\times [1-prob(D\leq q)]$
       $c\times prob(D\leq q)=p\times [1-prob(D\leq q)]=p-p\times prob(D\leq q)$
       $(c+p)\times prob(D\leq q)=p$
       $prob(D\leq q^{*})={\frac {p}{p+c}}$
Hau da, erosi beharreko q* egunkari-ale kopurua bere azpitik p/(p+c) probabilitatea uzten duen eskari balioa da.

## Kanpo estekak

* Datuak: Q3130009
# Egunkari liburu

    Artikulu hau kontabilitate liburuari buruzkoa da; beste esanahietarako, ikus «Egunkari (argipena)».
Kontabilitatean, egunkari liburua enpresa bateko egitate ekonomikoak ordena kronologikoan banaka jaso eta erregistratzen dituen liburua da. Egitate ekonomiko bakoitza idazpen baten bitartez jasotzen da partida bikoitz izeneko metodoari jarraiki. Espainiako Merkataritza Kodea arabera, derrigorrez eraman beharreko kontabilitate-liburuetako bat da.

## Kanpo estekak

* Datuak: Q608971
# Egunkaria

Egunkaria izenak hainbat adiera ditu:
* Egunkari bat egunero kaleratzen den argitalpena da.
* Euskaldunon Egunkaria 1990 eta 2003 urte bitartean existitu zen euskarazko egunkaria da.
# Egunsentia (Bouguereau)

Egunsentia (frantsesez: 'L'Aurore'), baita Neska Liliarekin gisa ezatutua ere, William-Adolphe Bouguereau margolari frantsesak 1881ean egin zuen margolan ospetsua da. Olioaz egina, 214,9 × 107 zm. ditu. Gaur egun Birmingham Museum of Art erakundean erakusten da. Estilo aldetik akademizismoan kokatu daiteke.

## Gaia

Egileak gai mitologikoko lanak egin zituen sarritan. Obra honetan Eos zeruko jainkotasuna irudikatzen du, egunsentiaren pertsonifikazioa, koadroari izena ematen diona. Eos, Helios eta Selenerekin batera (eguzkia eta ilargia), greziarren jainko zerutiarrei lotutako titanen seme anai-arreben hirukoa da. Zefiro, Boreas eta Noto haizeen ama zen, eta bere eginkizuna, Homeroren arabera, zeruko ateak eguzkitan irekitzea zen, goizero irten ahal izateko. Heliosen aurretik bere gurdian, gaua uxatzen du eta egunsentia ahalbidetzen du.
Jainkosaren ezaugarriak berak gidatzen duen gurdia eta inguratzen duen mantu fina izaten dira. Asko irudikatzen da zeramikaz, bere seme Memnonen heriotzaren ondorioz edo negarrez, Troiako harresien aurrean, Akilesen aurka borrokan semea hil delako.

## Deskribapena

Aurreko hainbat artista garaikide bezala, Bouguereauk gaia aitzakia gisa erabiltzen du jainkosa sentsual eta erdi biluzia irudikatzeko, bere mantu arinarekin gorputzaren inguruan; bere oinetan sumatzen dugu loraldia, gau hotzaren ondoren loreei musu eta bizia emanez.

## Erreferentziak

* ↑ https://www.artsbma.org/collection/laurore-dawn/

## Kanpo estekak

* Datuak: Q5962062
* Multimedia: L'Aurore by William-Adolphe Bouguereau / Q5962062
# Egunkari-eusteko

Egunkari-eustekoa eskuko tresna bat da, ohikoan zura eta metala konbinatzen dituena, egunkari bat bertan kateaturik irakurketa errazten duena. Aldi berean egunkaria erakusgarri jartzeko balio du tresna honek, nonbait zintzilika edo lotuta.

## Eredu desberdinak

Forma bereizgarria duten batzuk famatuak dira Viena hirian.
Euskal Herrian, Albizturko udaletxeko atarian halako bat horman jarrita dago, eta Internet iritsi aurretik Gipuzkoako Aldizkari Ofiziala bertan irakurgai uzteko erabiltzen zen.

## Iruditegia

* Albizturko udaletxean jada erabiltzen ez dena.
* Vienako tipikoa, Wiener Zeitungshalter delakoa.
* Donostiako kafetegi batean.
* Vienako kafetegi batean.

## Erreferentziak

* 1 2 (Alemanez) Rebhahn-Roither, Christina. (2023-01-11). «Junger Designer gab traditionsreichen Zeitungshaltern zweite Chance» DER STANDARD (Noiz kontsultatua: 2024-08-12).
* ↑ Luistxo. (2024-08-10). Euskara: Egunkaria irakurgari uzteko eustekoa, Albizturren erabiltzen zena Gipuzkoako Aldizkari Ofiziala bertan jartzeko, GAO Interneten egon aurretik.. (Noiz kontsultatua: 2024-08-12).

## Ikus, gainera

* Aldizkari-gordetzekoa.

## Kanpo estekak

* Datuak: Q128845472
* Multimedia: Newspaper holders / Q128845472
# Egunsentia (Claude Gellée)

Egunsentia Claude Gellée frantziar margolariaren margolan ezaguna da. 1646 eta 1647 artean margotu zuen.

## Ezaugarriak

Oihal gainean olioz margotuta, 102,9 × 134 zm ditu. Lanak margolariaren ezaugarria den ostertz argitsua du, nahiz eta erdialdean ilunduta egon.

## Historia

Lan hau Erroman margotu zuen, Lyongo bezero batek horrela eskatuta; Claude Gelléek berak bere Liber Veritatis-en horrela esan zuen. Artistaren beste lanen antzera, Campagnako ikuspegian inspiratuta dago.
Margolana hainbat erakusketatan egon da: Londresko «Ralph's Exhibition of Pictures» 1791n eta Tokyoko «Earth, Sea, and Sky: Nature in Western Art; Masterpieces from The Metropolitan Museum of Art» 2012-2013an, besteak beste. Gaur egun New Yorkeko Metropolitan Museum of Arten gordetzen da.

## Erreferentziak

* ↑ http://www.metmuseum.org/collection/the-collection-online/search/435907

## Kanpo estekak

* Datuak: Q19904837
* Multimedia: Sunrise by Claude Lorrain (Metropolitan Museum of Art) / Q19904837
# Egunkari (argipena)

Egunkari hitzak adiera zenbait ditu:
* egunkaria, egunero kaleratzen den argitalpena,
** Egunkaria, Euskal Herrian argitaratutako egunkaria 1990 eta 2003 bitartean;
* egunkaria, pertsona batek bere eguneroko bizipenak kontatzen dituen liburu edo kaiera;
* kontabilitatean, egunkari liburua, kontabilitatea jasotzeko liburuetako bat;
* nabigazio-egunkaria edo ontziko liburua, itsasbidaietako erregistroa

## Kanpo estekak

* Datuak: Q16516954
# Egunsenti

Egunsentia, goizaldea, arginabarra, goiztiria, argi-urratzea edo argi-azkorria eguna argitzen hasten den unea da, edo zehatzago esanda, goizeko krepuskuluaren hasiera adierazten duen eguzki-irteera aurreko denbora. Ezin da egunsentia eta eguzki-irteera nahasi, azkenea zeruertzean eguzkiaren adarra agertzen den momentua delako.
Egunsentiaren luzera latitudearen arabera aldatzen da, eskualde ekutorialetan minutu gutxikoa eta eskualde polarretan ordukoa izanik. Gauean fenomeno bera gertatzen da eguzki-sarreran, baina orduan ilunabarra du izena.

## Erreferentziak

* ↑ Harluxet Hiztegi Entziklopedikoa. Egunsenti. .
# Egunsenti Urrekara

Elkarte Popularra - Egunsenti Urrekara (grezieraz: Λαϊκός Σύνδεσμος – Χρυσή Αυγή), Greziako eskuin-muturreko alderdi estremista da. Komunikabideek alderdi faxista eta neonazi moduan aurkezten dute askotan eta nahiz eta alderdiko ordezkariek hori gaitzetsi, ikur eta sinbologia nazia erabiltzen dute ekitaldi askotan.
2012ko maiatzean Grezian egindako hauteskundeetan lehen aldiz parlamentuan sartzea lortu zuten botoen %7 eta 21 eserleku eskuratuz. Hilabete beranduago errepikatutako hauteskundeetan hiru eserleku galdu eta 18 lortu zuten.
Greziak bizi duen krisialdi ekonomiko eta politikoak eta gobernuari defizita murrizteko egitera behartutako murrizketek, herritarren haserrea piztu eta alderdi txikien onarpena areagotu dute, batez ere, Urrezko Egunsentiaren muturreko ideologia bezalako alderdiena.
Irailean egindako inkesta batek herritarren babesa hilabete batzuk lehenago eginiko hauteskundeetan baino are handiagoa zela erakutsi zuen, inkestan parte hartu zutenen %20 baino gehiago.

## Amaiera

2019ko Legebiltzarrerako hauteskundeetan, Heleniarren Kontseiluan zuen ordezkaritza galdu zuen, botoen % 2,93 eskuratuta. Pavlos Fyssasen hilketaren epaiketan alderdiak ospea galdu izanari egotzi zitzaion hori. 2019 amaieran, alderdiak Atenasen eta Pireon zituen egoitzak itxi zituen alokairua ordaintzeko ezintasunagatik, eta webgunea ere itxi zuen.

## Ikus, gainera

* 2008-2012ko krisialdi ekonomikoa

## Erreferentziak

* ↑ Berria. Estilo Liburua. .
* ↑ http://www.parties-and-elections.eu/greece.html Parties-and-elections webgunea
* ↑ http://www.guardian.co.uk/world/2012/sep/28/greek-police-victims-neo-nazi?CMP=twt_gu Greek police send crime victims to neo-Nazi 'protectors' The Guardian egunkariko albistea.
* ↑ https://contrainformacion.es/amanecer-dorado-pagar-alquiler/

## Ikus, gainera

* Pavlos Fyssas, Egunsenti Urrekara erail zuen abeslaria.

## Kanpo estekak

* Alderdi politikoaren webgune ofiziala.
* Neonazien alderdia Greziako Parlamentura iritsi da Eitb.com webguneko albistea.
* Datuak: Q82256
* Multimedia: Golden Dawn (Greek party) / Q82256
# Egunkari (testu pertsonala)

    Artikulu hau testu pertsonalari buruzkoa da; beste esanahietarako, ikus «Egunkari (argipena)».
Egunkaria edo egunerokoa pertsona batek bere bizipenak eta pentsamenduak modu zatikatuan, bereziki egunez egun, idazten duen testuen bilduma da, maiz kaiera batean bilduak. Literatura generoa ere bada, gehienetan autobiografia motakoa. Badira literatura klasiko bilakatu diren egunkariak, hala nola Anne Franken egunkaria, edo egunkari itxura duten eta klasiko bihurtu diren eleberriak, hala nola Leturiaren egunkari ezkutua, Altxor uhartea, Robinson Crusoe...

## Egunkari edo egunerokoa idazteko aplikazioak

Lifeograph egunerokoak edo egunkari pertsonalak offline eta pribatuan idazteko aplikazio librea da. (Eskuragarri: Linux, Android, Windows bertsioak). Badago euskaraz lokalizatuta.

## Erreferentziak

* ↑ «Itzulpen txikiak - Librezale.eus» librezale.eus (Noiz kontsultatua: 2019-04-30).

## Kanpo estekak

* Datuak: Q185598
* Multimedia: Diaries / Q185598
# Eijiro Mori

Eijiro Mori (japonieraz: 森 英次郎, 1986ko apirilaren 8a - ) Japoniako futbolaria da.
Hainbat futbol taldetan jokatu du, esaterako Gainare Tottori eta Grulla Morioka.

## Kanpo loturak

* (Japonieraz) J.League Data Site
* Datuak: Q5349227
# Eijsden

Eijsden (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 11.439 biztanle zituen.

## Ikus, gainera

* Limburg

## Kanpo estekak

* (Nederlanderaz) Udalaren webgunea.
* Datuak: Q1007134
* Multimedia: Eijsden / Q1007134
# Eike von Repgow

Eike von Repgow (Repgow —gaur egun Reppichau—, Saxonia, 1190 inguruan - 1233) noblea eta idazlea izan zen. Dessau eskualdean zuen jatorria. Alemanezko literatura-prosaren sortzaileetako bat izan zen, Erdi Aroan. Bi lan egozten zaizkio: Sachsenspiegel (1221-24, Saxoien ispilua) eta Sächsische Weltchronik (1230, Saxoien kronika unibertsala). Batean, saxoien ohituren azalpena egiten du; eta bestean, munduaren hastapenetik bere garaira arteko historiografia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Mirror of the Saxons. (Noiz kontsultatua: 2013-08-13).
# Eiken

Eiken Suitzako udalerria da. Argovia kantonamenduan dago, Laufenburg barrutia barrutian. 2014an 2,289 biztanle zituen 7,07 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66433
* Multimedia: Eiken / Q66433
Münchwilen (AG) Sisseln Kaisten Oeschgen Frick
# Eilat

Eilat Israelgo hiria eta portua da, Aqabako golkoan. Negeveko muturrean dago, Jordaniako Aqaba portuaren ondoan. Tel Aviv eta Haifako petrolio-bidearen hasiera da. Kromoa eta fosfatoak. Historia: 1967an, Egiptoko lehendakari Nasserrek Aqabako golkoa ixtea agindu zuen, portuak itsasorako biderik izan ez zezan. Neurri horretaz baliatu ziren israeldarrak Sei Eguneko Gerrari ekiteko.

## Auzoak

Eilatek 15 auzo ditu:
* Arava
* Ganim A
* Ganim B
* Hadekel
* Ha'eshel
* Mizpe Yam
* Maar'av Sheva
* Neve Midbar
* Ophir
* Shahamon
* Tse'elim
* Urim
* Ye'elim
* Zofit Elite
* Zofit Tachtit

## Klima

Datu klimatikoak (Eilat) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 30.2 | 31.6 | 36.2 | 40.6 | 44.8 | 45.6 | 47.4 | 47.4 | 45 | 41.5 | 36.4 | 31.4 | 47.4 |
| Batez besteko tenperatura maximoa (°C) | 20.8 | 22.1 | 25.5 | 31.1 | 35.4 | 38.7 | 39.9 | 39.8 | 37.3 | 33 | 27.2 | 22.3 | 31.1 |
| Batez besteko tenperatura minimoa (°C) | 9.6 | 10.6 | 13.6 | 17.8 | 21.5 | 24.2 | 25.9 | 26.2 | 24.5 | 21 | 15.5 | 11.2 | 16.4 |
| Erregistraturiko tenperatura minimoa (°C) | 2.2 | 0.9 | 6.4 | 8.4 | 14.6 | 19.1 | 20 | 20.4 | 19.2 | 13.7 | 7 | 2.5 | 0.9 |
| Pilatutako prezipitazioa (mm) | 3.5 | 5.8 | 3.7 | 1.7 | 1 | 0 | 0 | 0 | 0 | 3.5 | 3.5 | 6 | 28.7 |
| Prezipitazio egunak (≥ 1 mm) | 2.1 | 1.8 | 1.6 | 0.9 | 0.7 | 0 | 0 | 0 | 0.1 | 0.7 | 0.8 | 1.9 | 10.6 |
| Eguzki orduak | 229.4 | 237.3 | 251.1 | 273.0 | 319.3 | 324.0 | 347.2 | 347.2 | 291.0 | 282.1 | 246.0 | 217.0 | 3364.6 |
| Hezetasuna (%) | 32 | 28 | 25 | 19 | 16 | 15 | 17 | 18 | 23 | 27 | 29 | 33 | 23.5 |
| Iturria (1): Israel Meteorological Service ||||||||||||||
| Iturria (2): climatetemp.info, ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Israel Meteorological Service. Averages and Records for Eilat (Precipitation, Temperature and Records [Excluding February, July and August written in the page). ].
* ↑ Israel Meteorological Service. Records Data for Israel (Data used only for February, July and August). .
* ↑ Eilat Weather Averages. .

## Kanpo estekak

* Datuak: Q134762
* Multimedia: Eilat / Q134762
# Eijiro Takeda

Eijiro Takeda (japonieraz: 武田 英二郎, 1988ko uztailaren 11a - ) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q5349229
# Eijun Kiyokumo

Eijun Kiyokumo (japonieraz: 清雲 栄純, 1950eko irailaren 11 - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1974 | 1 | 0 |
| 1975 | 13 | 0 |
| 1976 | 9 | 0 |
| 1977 | 5 | 0 |
| 1978 | 0 | 0 |
| 1979 | 9 | 0 |
| 1980 | 5 | 0 |
| Guztira | 42 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q2522099
# Eiki Onodera

Eiki Onodera (japonieraz: 小野寺 央記, 1980ko maiatzaren 22a - ) Japoniako futbolari ohia da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q23892492
# Eilao

Eilao (gaztelaniaz: Illano) Asturiasko ipar-mendebaldean dagoen udalerria da, Eo-Naviako eskualdean kokatutakoa.

## Erreferentziak

* ↑ Eilao udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.

## Ikus, gainera

* Asturiasko udalerrien zerrenda

## Kanpo estekak

* Datuak: Q919022
* Multimedia: Illano / Q919022
# Dominique Lapierre

Dominique Lapierre (Châtelaillon-Plage, Itsas Charente, 1931ko uztailaren 30 – Sainte-Maxime, 2022ko abenduaren 2a) idazle frantziarra izan zen. La Cité de la Joie (Pozaren Hiria), Mille soleil (Mila eguzki), Il était minuit cinq à Bhopal (Gauerdia zen Bhopalen), Plus grands que l'amour (Maitasuna baino handiagoak) eta Il était une fois l'URSS (Bazen behin SESBean) liburu ezagunak idatzi zituen.
Haren libururik garrantzitsuena eta ezagunena Pozaren Hiria. Kalkutan bizi izan ziren bi heroiren bizitza kontatzen du: Lapierrek hiri hartan bi urtez bizi izan zen, idazten, ikertzen eta bere eguneroko bizitza dokumentatzen, munduko ziurtasunik eza sozial, langabezia, gaixotasun eta miseria handienaren lekuko gisan.
Pozaren Hiria laster best-seller bihurtu zen eta 30 hizkuntza baino gehiagotan argitaratu zen. Lapierrek zin egin zuen moduan, haren salmenten erdia —hau da, 9 milioi euro— txabola auzo batera zuzendu zituen, baina ez zen horrexetan soilik geratu: hitzaldiak, diru bilketak, ekintzak eta ekitaldi ugari egin zituen, laguntzen segitzeko. Emaztearekin batera, dirua Indiara eramateaz eta obrak gainbegiratzeaz arduratu zen. Bere zuzentasunarekin eta gardentasun absolutuarekin, 14 urtean zehar 30 milioi euro inbertitu ditu Indian. Haren esanetan, pobreziari jatorrian eraso egin behar zaio. Gainera, ospitaleak, tuberkulosiaren aurkako erizaindegiak, ume eta umezurtzentzako etxeak, legenardunentzako zentroak, eskolak eta ur gezako putzuak eraikiarazi ditu. Bestalde, nekazarien onurarako, ureztatzeko ura kanalizatzeko proiektuak bete ziren, eta, horren ondorioz, arazo larri hori saihestuta, familia osoen exodoa eten zuen.

## Lanak
#### Larry Collinsekin

* ... Ou tu porteras mon deuil (1968)
* Cette nuit la liberté (1975)
* Paris brûle-t-il ? (1965)
* Ô Jérusalem (1972)
* Le cinquième cavalier (1980)
* New York brûle-t-il ?(2004)

#### Bakarrik

* La Cité de la Joie (1985)
* Plus grands que l'amour (1990)
* Mille soleil (1997)
* Un arc-en-ciel dans la nuit (2008)

#### Javier Mororekin

* Il était minuit cinq à Bhopal (2001)

#### Jean-Pierre Pedrazzinirekin

* Il était une fois l'URSS (2005)

## Kanpo estekak

* Datuak: Q1238249
* Multimedia: Dominique Lapierre / Q1238249
# Dominique Laporte

Dominique Laporte (Tours, 1949 – Paris, 1984) Frantziako idazle psikoanalista ezaguna izan zen. Bere lanek probokazio kutsua zuten.

## Biografia

Bere izen osoa Dominique Gilbert Laporte zen. Unibertsitateko irakasle, Parisko Unibertsitate VIII-Vincennesko Psikoanalisiari buruzko ikastaroen arduraduna izan zen. Bere lan espezializatuak Ornicar? aldizkarian agertzen ziren. Halaber, saiakerak eta poesia idatzi zuen. Michel Foucault eta Edmond Jabèsekin lotura zuzena izan zuen. Berak argitaratu zuen Frantzian lehen aldiz John Gregory Bourkeren Rites scatologiques liburua. Bere liburu ezagunena Histoire de la merde (Kakaren historia) izan zen.

## Obra

* Le français national: politique et pratiques de la langue nationale sous la Révolution française
* Histoire de la merde: prologue
* L'Étron de la nuit : prosopopée
* Il nous reste la main, poesia. Argo, 1979
* La Perspective et le temps
* L'enfance de Flaubert : l'opération faite à la langue
* Bouvard & Pécuchet centenaires, egile desberdinen Laportek bildutako testuak.
* Laure ou la Prosopopée du ciel
* Christo

## Erreferentziak

* ↑ https://www.appl-lachaise.net/appl/article.php3?id_article=4191%5B%5D
* Datuak: Q3035258
# Dominique Pinon

Dominique Pinon (1955eko martxoaren 4a, Saumur, Maine eta Loira) frantziar aktore bat da.

## Filmografia

| Urtea | Filma | Pertsonaia | Oharrak |
| 1981 | Diva | Le Curé | |
| 1982 | Le Retour de Martin Guerre | Antoine | |
| 1985 | Le téléphone sonne toujours deux fois!! | M. Pichon | |
| 1988 | Frantic | Wino | 1988 |
| 1989 | Foutaises | Teller | |
| 1990 | 1871 | Napoleon III.a | |
| 1991 | Delicatessen | Louison | |
| 1995 | La Cité des Enfants Perdus | Asmatzailea eta bere klonak | |
| 1996 | Un samedi sur la terre | Morel brigadierra | |
| 1997 | Alien Resurrection | Vriess | |
| 2001 | Le fabuleux destin d'Amélie Poulain | Joseph | |
| 2003 | La gran aventura de Mortadelo y Filemón | Franky Massa | |
| 2004 | Hellbreeder | Weiss detektibea | |
| 2004 | Un long dimanche de fiançailles | Sylvain, Mathilderen osaba | |
| 2004 | Darkhunters | Charlie Jackson | |
| 2006 | Dikkenek | Stef | 2006 |
| 2007 | Roman de gare | Pierre Laclos, idazkaria | |
| 2007 | Midsummer Madness | Toni | |
| 2007 | When Evil Calls | Ringwald detektibea | |
| 2008 | The Oxford Murders | Frank | |
| 2008 | Dante 01 | César | |
| 2009 | Micmacs | Fracasse | |
| 2009 | Humains | Gildas | |
| 2009 | Morris: A Life with Bells On | Jean Baptiste | |

## Kanpo estekak

* Dominique Pinon aktorearen IMDBko fitxa irakurgai (Ingelesez)
* Datuak: Q38554
* Multimedia: Dominique Pinon / Q38554